กรกฎาคม พ.ศ. 2549

กรกฎาคม พุทธศักราช 2549 เป็นเดือนที่ 7 ของปี พ.ศ. 2549 วันแรกของเดือนเป็นวันเสาร์ วันสุดท้ายของเดือนเป็นวันจันทร์

 วันจันทร์ที่ 31 กรกฎาคม 2549 
 นายบาซิล เฟอร์นันโด ผู้อำนวยการกรรมาธิการสิทธิมนุษยชนแห่งเอเชีย (AHRC) ทำหนังสือเปิดผนึกถึงนายสุรเกียรติ์ เสถียรไทย เรียกร้องให้ถอนตัวจากการสรรหาเลขาธิการสหประชาชาติ (AHRC) (English) 

 วันอาทิตย์ที่ 30 กรกฎาคม 2549 
 จ.นครพนม สั่งทำลายไก่ 78 ฟาร์ม กว่า 3 แสนตัว หลังตรวจพบติดเชื้อไข้หวัดนก ด้านกระทรวงสาธารณสุข ขี้นบัญชีผู้ป่วยในข่ายเฝ้าระวัง 80 ราย จาก 19 จังหวัด (กปส.)  (กปส.) 

 ประชาชนยังพร้อมใจกันใส่เสื้อเหลืองรอเฝ้าความคืบหน้า การถวายการรักษาพระอาการประชวรของพระบาทสมเด็จพระเจ้าอยู่หัว อย่างต่อเนื่อง (กปส.) 

 วันเสาร์ที่ 29 กรกฎาคม 2549 
 ท่าอากาศยานสุวรรณภูมิ เปิดทดลองใช้บินภายในประเทศ
 วิกฤตการณ์อิสราเอล-เลบานอน พ.ศ. 2549: อิสราเอลไม่รับข้อเรียกร้องสหประชาชาติ ที่ให้หยุดยิงเป็นเวลา 3 วัน เพื่อช่วยคนเจ็บในพื้นที่ทางใต้ของเลบานอน ขณะที่ คอนโดลีซซา ไรซ์ รมว.ต่างประเทศของสหรัฐฯ เดินทางถึงอิสราเอล (BBC)

 วันศุกร์ที่ 28 กรกฎาคม 2549 
 ศาลอาญาออกหมายเรียก กลุ่มคนละเมิดและหมิ่นศาลกรณีสั่งลงโทษ 3 กกต. รวม 16 คน มี นายชูวิทย์ กมลวิศิษฎ์ และ นายธนา เบญจาธิกุล ทนายความส่วนตัวของ 'ทักษิณ' ด้วย พร้อมประสานกองปราบปราม ติดตามเสาะหาบุคคลที่เข้าไปโพสต์ข้อความดูหมิ่นศาลในอินเทอร์เน็ต (กรุงเทพธุรกิจ) 

 วันอังคารที่ 25 กรกฎาคม 2549 
 ศาลอาญา มีคำพิพากษาจำคุก กกต. 3 คน คนละ 4 ปี และเพิกถอนสิทธิ์เลือกตั้ง คนละ 10 ปี โดยไม่รอลงอาญา เนื่องจากมีความผิดฐานปฏิบัติหน้าที่โดยมิชอบ กรณี กกต.ออกหนังสือเวียนถึง กกต.เขตที่จัดให้มีการเลือกตั้งรอบใหม่ ในวันที่ 22 เม.ย. ว่าสามารถรับผู้สมัครที่ย้ายมาจากเขตอื่นได้ เท่ากับเป็นการเปิดโอกาสให้มีการเวียนเทียนผู้สมัคร
 ผลการหยั่งเสียงหาเลขาธิการสหประชาชาติรอบแรกเมื่อวันจันทร์ ผู้สมัครจากเกาหลีใต้และอินเดียออกนำ ส่วนนายสุรเกียรติ์ เสถียรไทย ผู้สมัครจากประเทศไทย ตามมาเป็นที่ 3 (VOA)

 วันจันทร์ที่ 24 กรกฎาคม 2549 
 ผลการเลือกตั้ง ส.ก. ส.ข. อย่างไม่เป็นทางการ ปชป. ได้ ส.ก. 36 เขต ทรท. 17 เขต ส่วน ส.ข. ปชป.ได้ยกทีม 20 เขต ทรท. 7 เขต (กปส.) 
 กระทรวงเกษตรและสหกรณ์ ประกาศพบเชื้อไข้หวัดนกรอบใหม่ที่พิจิตร (กปส.)  (มติชน)
 รมต.ต่างประเทศอาเซียน ย้ำสนับสนุนนายสุรเกียรติ์ เสถียรไทย ในการแข่งขันชิงตำแหน่งเลขาธิการสหประชาชาติ (มติชน)
 กลุ่มคนร้าย 4 คน ปลอมตัวเป็นนักศึกษา บุกโรงเรียนบ้านบือแรง หมู่ 1 ต.ลาโล๊ะ อ.รือเสาะ จ.นราธิวาส ยิงครูเสียชีวิตขณะสอนหนังสือเด็ก ผู้บริหารสั่งปิดโรงเรียนไม่มีกำหนด (มติชน)

 วันอาทิตย์ที่ 23 กรกฎาคม 2549 
 จากแถลงการณ์สำนักพระราชวัง คณะแพทย์รายงานว่าในหลวงเสวยพระกระยาหารได้มากขึ้น ผลการตรวจแผลผ่าตัด การตรวจพระวรกาย และการตรวจพระโลหิตหลังผ่าตัดเป็นที่พอใจ โดยเฉพาะพระอาการเจ็บแผลทุเลาลงเป็นลำดับ (กปส.) 
 พรรค ปชป. มีแนวโน้มจะชนะการเลือกตั้ง ส.ก. และ ส.ข. ขณะยอดผู้ใช้สิทธิต่ำกว่าคาด (มติชน)
 กระทรวงสาธารณสุข ประกาศให้จังหวัดพิจิตร นครสวรรค์ กำแพงเพชร และอุทัยธานี เป็นพื้นที่สีแดงควบคุมโรคไข้เลือดออก หลังพบมีผู้ป่วยแล้วกว่า 1,000 ราย (กปส.) 

 วันเสาร์ที่ 22 กรกฎาคม 2549 
 การประชุมกัวลาลัมเปอร์ สมาชิกรัฐสภาอาเซียนเรียกร้องให้มีการอภิปรายเรื่องพม่าในสหประชาชาติ (กปส.) 
 หลายประเทศในยุโรป ยังคงเผชิญกับคลื่นความร้อน มีผู้เสียชีวิตเกิน 30 คนแล้ว โดยเฉพาะที่ฝรั่งเศสมีมากที่สุด (กปส.) 

 วันศุกร์ที่ 21 กรกฎาคม 2549 
 คลื่นสึนามิจากแผ่นดินไหวในทะเลทางตอนใต้ของเกาะชวา เมื่อวันที่ 17 ก.ค. ทำให้มีผู้เสียชีวิตแล้วอย่างน้อย 592 คน และประชาชนนับแสนคนยังต้องพำนักอยู่ในที่พักชั่วคราว (กปส.) 
พระบาทสมเด็จพระเจ้าอยู่หัวมีพระบรมราชโองการโปรดเกล้าฯ พระราชกฤษฎีกาเลือกตั้ง โดยกำหนดให้มีขึ้นในวันที่ 15 ตุลาคม พ.ศ. 2549 (ผู้จัดการออนไลน์) 

 วันพฤหัสบดีที่ 20 กรกฎาคม 2549 
 คณะแพทย์ศิริราชที่ถวายการรักษาพระบาทสมเด็จพระเจ้าอยู่หัว รายงานว่ามีผลการรักษาดีเป็นที่พอใจ และขอพระราชทานให้ประทับอยู่ในห้องพักฟื้นเพื่อสังเกตพระอาการอย่างใกล้ชิด ปรากฏว่าไม่มีภาวะแทรกซ้อน (กปส.) 

 วันจันทร์ที่ 17 กรกฎาคม 2549 
 สำนักพระราชวังแถลงว่า คณะแพทย์โรงพยาบาลศิริราชจะถวายการผ่าตัดขยายช่องทางเดินประสาทของพระปิฐิกัณฐกัฐิ (กระดูกสันหลัง) ระดับบั้นพระองค์ ของพระบาทสมเด็จพระเจ้าอยู่หัว ในวันพฤหัสบดีที่ 20 กรกฎาคม (กปส.) 
 เกิดแผ่นดินไหว วัดขนาดได้ที่แมกนิจูด 7.7 ในทะเลทางตอนใต้ของเกาะชวา เมื่อ 17 ก.ค. ประมาณ 13.19 น. (เวลาประเทศไทย) (USGS)  มีรายงานการพบเห็นคลื่นสึนามิ 

 วันอาทิตย์ที่ 16 กรกฎาคม 2549 
 วิกฤตการณ์อิสราเอล-เลบานอน พ.ศ. 2549:
 ชาวเลบานอน 25 รายเสียชีวิตจากการโจมตีของกองทัพอากาศอิสราเอล ทางตอนใต้ของเลบานอน (บีบีซี), (Ynet), Al-Jazeera, (Haaretz)
 ขีปนาวุธของกลุ่มเฮซบอลลาห์ โจมตีเมืองไฮฟาเมืองหลักของอิสราเอล พลเรือนเสียชีวิต 8 ราย บาดเจ็บ 17. ขีปนาวุธมากกว่าร้อยลูกถูกยิงเข้าใส่เขตเมืองหลายแห่ง ทางตอนเหนือของอิสราเอล ลงไปทางตอนใต้จนถึงเมือง Afula มีพลเรือนเสียชีวิต 8 ราย บาดเจ็บ 58. รถไฟและมหาวิทยาลัยในท้องถิ่นหยุดทำการ (Haaretz), (บีบีซี), (Al-Jazeera), (ซีบีเอส) , (เยรูซาเล็มโพสต์)
 อิสราเอลเพิ่มระดับการเตือนภัยในกรุงเทลอาวีฟ เพื่อรับมือกับการโจมตีที่อาจเกิดขึ้นอีก (Haaretz), (รอยเตอร์)
 เจ้าหน้าที่ความมั่นคงเลบานอนอ้างว่าการโจมตีทางอากาศของอิสราเอลที่ Tyre ทำให้มีผู้เสียชีวิต 16 ราย บาดเจ็บ 42. (เอพี), (บีบีซี)
 ตั้งแต่เช้าวันพุธกองทหารเฮซบอลลาห์ระดมยิงขีปนาวุธและปืนครกมากกว่า 1400 ลูก เข้าใจเมืองของอิสราเอล ทำให้พลเรือน 12 รายเสียชีวิต และบาดเจ็บมากกว่า 500 ราย. ชาวเลบานอนมากกว่า 130 รายเสียชีวิต และบาดเจ็บหลายร้อยราย ซึ่งรวมถึงพลเรือนจำนวนมาก และส่วนหนึ่งเป็นกองทหารเฮซบอลลาห์ไม่เปิดเผยจำนวน (Ynet), (Al-Jazeera)

 วันเสาร์ที่ 15 กรกฎาคม 2549 
 การประชุมสุดยอด G8 ครั้งที่ 32 เริ่มขึ้นที่กรุงเซนต์ปีเตอร์สเบิร์ก ประเทศรัสเซีย (บีบีซี)
 คณะมนตรีความมั่นคงแห่งสหประชาชาติ มีมติเป็นเอกฉันท์ให้ประณาม และคว่ำบาตรเกาหลีเหนือ กรณีที่ทดลองยิงขีปนาวุธถึง 7 ลูกเมื่อวันที่ 5 ก.ค. ที่ผ่านมา (กปส.) 

 วันศุกร์ที่ 14 กรกฎาคม 2549 
 กระทรวงเกษตรและสหกรณ์ ประกาศพื้นที่ 7 จังหวัด คือ อุตรดิตถ์ สุโขทัย พิจิตร พิษณุโลก สุพรรณบุรี นครปฐม และกาญจนบุรี เป็นพื้นที่เฝ้าระวังพิเศษไข้หวัดนก แม้ไม่พบเชื้อ (กปส.) 
 สวนดุสิตโพลระบุคน กทม. และปริมณฑล ส่วนใหญ่ไม่เห็นด้วยกับจดหมายที่รักษาการนายกฯ ส่งถึง จอร์จ ดับเบิลยู. บุช (กปส.) 

 วันพฤหัสบดีที่ 13 กรกฎาคม 2549 
 ที่ประชุมตุลาการศาลรัฐธรรมนูญมีมติเป็นเอกฉันท์ เลือกนายอุระ หวังอ้อมกลาง เป็นประธานศาลรัฐธรรมนูญ (เนชั่น) 
 กองทหารอิสราเอลบุกเลบานอน เพื่อตอบโต้เหตุการณ์กลุ่มเฮซบอลลาห์ ลักพาตัวทหารอิสราเอล 2 นาย

 วันอังคารที่ 11 กรกฎาคม 2549 
 เกิดเหตุระเบิดต่อเนื่องในรถไฟรับส่งชานเมืองที่เมืองมุมไบ (บอมเบย์) ศูนย์กลางการค้าของประเทศอินเดีย มีผู้เสียชีวิตอย่างน้อย 200 ราย 

 วันอาทิตย์ที่ 9 กรกฎาคม 2549 
 อิตาลีดวลจุดโทษชนะฝรั่งเศส 5 - 3 ในนัดชิงชนะเลิศฟุตบอลโลก 2006 หลังจากที่เสมอกันในเวลา 1-1 ประตู (กปส.) 
 โรเจอร์ เฟเดอเรอร์ คว้าแชมป์เทนนิสวิมเบิลดันเป็นสมัยที่ 4 ติดต่อกัน และเป็นแกรนด์สแลมรายการที่ 8 ด้วยการเอาชนะราฟาเอล นาดาล 3-1 เซต (กปส.) 
 เครื่องบินสายการบินซีเบียร์ของรัสเซีย ไถลออกนอกรันเวย์ พุ่งชนทะลุที่กั้นคอนกรีตสูง 2 เมตร ระเบิดสนั่นสนามบินเมืองอีร์คูตส์ ทำให้มีผู้เสียชีวิตราว 150 คน บาดเจ็บอีกหลายสิบคน (มติชน)

 วันเสาร์ที่ 8 กรกฎาคม 2549 
 สำนักพระราชวัง ออกแถลงการณ์ว่า เมื่อวันเสาร์ที่ 24 มิถุนายน พระบาทสมเด็จพระเจ้าอยู่หัว ทรงหกล้ม ขณะทรงพระดำเนินออกกำลังพระวรกาย หน้าพระตำหนักจิตรลดารโหฐาน ทรงได้รับบาดเจ็บ มีแผลถลอก 3 แห่ง มีรอยช้ำที่พระปฤษฎางค์ พระอังสา คณะแพทย์ถวายเอกซเรย์ พบรอยร้าวเล็กน้อยที่พระผาสุกัฐิ ถวายพระโอสถ พระอาการดีขึ้นเป็นลำดับ จึงถวายคำแนะนำ ให้ทรงพักผ่อนพระวรกาย และขอให้ทรงงดพระราชกรณียกิจสักระยะหนึ่ง (กปส.) 
นายสนธิ ลิ้มทองกุล บรรยายพิเศษในหัวข้อ "ระบอบทักษิณ ห่วงโซ่สุดท้ายของระบบทุนนิยมโลก" ที่หอประชุมศรีบูรพา มหาวิทยาลัยธรรมศาสตร์ มีผู้เข้าร่วมฟังอย่างคึกคัก (ผู้จัดการออนไลน์)

 วันศุกร์ที่ 7 กรกฎาคม 2549 
 ซิด แบร์เร็ตต์ อดีตสมาชิกผู้ก่อตั้งวงดนตรีพิงค์ ฟลอยด์ เสียชีวิต ขณะอายุได้ 60 ปี (BBC)

 วันจันทร์ที่ 3 กรกฎาคม 2549 
 เกิดอุบัติเหตุรถไฟใต้ดินในเมืองบาเลนเซีย สเปน มีผู้เสียชีวิตอย่างน้อย 41 ราย บาดเจ็บอย่างน้อย 30 คน

 วันเสาร์ที่ 1 กรกฎาคม 2549 
 หลังจากรักษาการนายกฯ กล่าวเมื่อวันที่ 29 มิ.ย. ที่ผ่านมาว่า มีบุคคลผู้มีบารมีซึ่งอยู่นอกรัฐธรรมนูญ ได้ออกมาก้าวก่ายทางการเมือง โดยกดดันให้นายวิษณุ เครืองาม และนายบวรศักดิ์ อุวรรณโณ ลาออก รวมทั้งพยายามจะให้มีนายกรัฐมนตรีพระราชทาน ทำให้หลายฝ่ายออกมาเรียกร้องให้นายกฯ เปิดเผยว่าเป็นใคร (มติชน)

หมวดหมู่:กรกฎาคม
หมวดหมู่:พ.ศ. 2549